Яҙ өйләнешеү ярамаҫ, көҙгә ҡалдырайыҡ, тип ҡараһалар ҙа, алға алғанды ҡуя булабыҙмы, апрелдә район советы башҡарма комитеты етәкселәре никахыбыҙҙы теркәп, бурысҡа батып туй үткәрҙек. Ул бурысты: “Ай әттәгенәһе, шыпа мандып булмай ҙа баһа”, – тип ыуалана-ыуалана, ике йыл буйы ҡайтарҙыҡ. Иң мөһиме – район хужалары ике бүлмәле фатирға туйҙа уҡ ордер тотторҙо. Туйҙа ике яҡтан да туғандар танышып, яҡынайышып ҡайтты.» - тип йылы иҫтәлектәре менән бүлешә 80 йәшлек ғүмер байрамын ҡаршылаған күренекле журналист һәм публицист Марсель Ҡотлоғәлләмов. “Дан килер ҙә китер, яҡшы исем атанан балаға ҡалыр” тип исемләнгән мәҡәләлә тәүге булып Шәһит Хоҙайбирҙин премияһын алған билдәле шәхес публицистик яҙмаларын тәҡдим итә.